มีอาการปวดท้องตรงกลางใต้ลิ้นปี่มากเลยค่ะ จากนั้นก็จะท้องเสียร่วมด้วยตลอด แต่ตอนนี้อาหารท้องเสียดีขึ้นแต่ยังถ่ายอยู่ และจะปวดท้องมากเวลาหิวข้าวค่ะ คลื่นไส้กินอะไรไม่ลงเลย แต่ไม่อ้วกออกมา พอได้กินข้าวก็ดีขึ้นค่ะ แต่อาการปวดท้องยังไม่หายไป ยิ่งตอนนอนยิ่งปวดมากเลยค่ะ ไปพบแพทย์ให้ยาฆ่าเชื้อ lexinor มา กลัวเป็นมะเร็งกระเพาะอาหารมากเลยค่ะ เป็นมาหลายวันแล้วยังไม่หายเลยค่ะ
สวัสดีคะ อาการปวดท้องใต้ลิ่นปี่ ร่วมกับอาหารท้องเสีย ซึ่งปกติมักจะคิดเรื่องของการติดเชื้อมาก่อนนะค่ะ คุณถึงได้ให้ยาฆ่าเชื้อมารับประทานก่อนค่ะปกติแล้ว อาการของมะเร็งในกระเพาะอาหารมักจะมาด้วยเรื่องของเลือดออกในกระเพาะอาหารค่ะ เนื่องจากก่อนที่ใหญ่มีเส้นเลือดมาเลี้ยงมากทำให้เลือดออกได้ค่ะส่วนใหญ่อาการอื่นๆ มักจะมีปัญหาเรื่องการรับประทานอาหารมาพอสมควรค่ะ คือกินไม่ได้เลย และมีภาวะซีดร่วมด้วยค่ะเอาเป็นว่าอย่างนี้ค่ะ แนะนำให้รักษาเรื่องการติดเชื้อก่อนนะค่ะ รับประทานอาหารที่สะอาด สุกใหม่ ให้ลองสังเกตุว่าตัวเองมีปัญหาน้ำหนักลดโดยไม่ได้ตั้งใจ หรือปวดจุกท้องตลอดเวลาหลังจากหายจากการติดเชื้อ หรือ ควบคุมอาหารแล้วค่ะ ถ้ายังมีอยู่แนะนำพบแพทย์อายุรกรรมระบบทางเดินอาหารเพื่อส่องกล้องค่ะ